กฎกระทรวงกำหนดบริเวณห้ามก่อสร้างดัดแปลง หรือเปลี่ยนการใช้อาคารบางชนิดหรือบางประเภท ในพื้นที่บางส่วนในท้องที่ตำบลป่าเลาตำบลสะเดียง ตำบลนาป่าและตำบลในเมือง อำเภอเมืองเพชรบูรณ์จังหวัดเพชรบูรณ์พ.ศ. ๒๕๔๗[๑] อาศัยอำนาจตามความในมาตรา๕ (๓) แห่งพระราชบัญญัติควบคุมอาคาร พ.ศ. ๒๕๒๒ และมาตรา ๘ (๑๐) แห่งพระราชบัญญัติควบคุมอาคารพ.ศ. ๒๕๒๒ ซึ่งแก้ไขเพิ่มเติมโดยพระราชบัญญัติควบคุมอาคาร (ฉบับที่ ๓) พ.ศ. ๒๕๔๓ อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๑ มาตรา ๓๕ มาตรา ๔๘ มาตรา ๔๙ และมาตรา ๕๐ ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมาย รัฐมนตรีว่าการกระทรวงมหาดไทยโดยคำแนะนำของคณะกรรมการควบคุมอาคารออกกฎกระทรวงไว้ดังต่อไปนี้ข้อ๑ ในกฎกระทรวงนี้อาคารพาณิชยกรรมประเภทค้าปลีกค้าส่ง หมายความว่า อาคารที่ใช้เพื่อประโยชน์ในการขายปลีกหรือขายส่ง หรือทั้งขายปลีกและขายส่ง ซึ่งสินค้าอุปโภคและบริโภคหลายประเภทที่ใช้ในชีวิตประจำวันแต่ไม่หมายความรวมถึงตลาดตามกฎหมายว่าด้วยการสาธารณสุข และอาคารที่มีกิจกรรมหลักเพื่อใช้ดำเนินการเพื่อส่งเสริมหรือจำหน่ายสินค้าซึ่งเป็นผลิตผลหรือผลิตภัณฑ์ของชุมชนบริเวณที่ ๑ หมายความว่า พื้นที่บริเวณดังต่อไปนี้ทิศเหนือจดเส้นตั้งฉากระยะ ๑,๕๐๐ เมตร กับทางหลวงแผ่นดินหมายเลข ๒๑ (ไปอำเภอหล่มสัก) ตรงจุดที่อยู่ห่างจากศูนย์กลางถนนสาธารณะบรรจบกับศูนย์กลางทางหลวงแผ่นดินหมายเลข๒๑ ไปทางทิศเหนือตามทางหลวงแผ่นดินหมายเลข ๒๑ เป็นระยะ ๓๐๐ เมตร และเป็นเส้นขนานระยะ๓๐๐ เมตร กับศูนย์กลางทางสาธารณะไปทางทิศตะวันออก จนบรรจบกับกึ่งกลางแม่น้ำป่าสัก จากจุดกึ่งกลางแม่น้ำป่าสักเป็นเส้นตรงไปบรรจบกับปลายเส้นขนานระยะ๕๐๐ เมตร กับกึ่งกลางแม่น้ำป่าสักทิศตะวันออกจดเส้นขนานระยะ ๕๐๐ เมตร กับกึ่งกลางแม่น้ำป่าสัก ไปทางทิศใต้จนบรรจบกับทางหลวงแผ่นดินหมายเลข๒๓๒๖ และเป็นเส้นตรงไปบรรจบกับปลายเส้นขนานระยะ ๕๐๐ เมตร กับกึ่งกลางแม่น้ำป่าสักบรรจบกับทางหลวงท้องถิ่นหมายเลขพช. ๒๑๐๐ และเป็นเส้นขนานระยะ ๕๐๐ เมตร กับกึ่งกลางแม่น้ำป่าสักไปทางทิศใต้ จนบรรจบกับทางหลวงแผ่นดินหมายเลข๒๒๗๑ ตรงจุดที่ศูนย์กลางทางหลวงแผ่นดินหมายเลข ๒๒๗๑ บรรจบกับศูนย์กลางทางหลวงแผ่นดินหมายเลข๒๒๗๕ ไปทางทิศตะวันออกตามทางหลวงแผ่นดินหมายเลข ๒๒๗๑ เป็นระยะ ๔๓๐ เมตร และเป็นเส้นขนานระยะ๔๓๐ เมตร ไปทางทิศใต้ตามแนวทางหลวงแผ่นดินหมายเลข ๒๒๗๕ เป็นระยะ ๑,๐๐๐ เมตรทิศใต้จดเส้นตั้งฉากระยะ ๔๓๐ เมตร กับศูนย์กลางทางหลวงแผ่นดินหมายเลข ๒๒๗๕ ตรงจุดที่อยู่ห่างจากศูนย์กลางทางหลวงแผ่นดินหมายเลข๒๒๗๕ บรรจบกับศูนย์กลางทางหลวงแผ่นดินหมายเลข ๒๒๗๑ ไปทางทิศใต้ตามทางหลวงแผ่นดินหมายเลข๒๒๗๕ เป็นระยะ ๑,๐๐๐ เมตร และเป็นเส้นตรงไปทางทิศตะวันตกเฉียงเหนือจดเขตทหาร (ค่ายพ่อขุนผาเมือง)เลียบแนวเขตทหารตามระยะแนวขนานกับศูนย์กลางทางหลวงแผ่นดินหมายเลข ๒๑ เป็นระยะ ๑,๖๕๐เมตร และจากจุดที่ระยะ ๑,๖๕๐ เมตร เป็นเส้นตรงไปทางทิศตะวันออกเฉียงเหนือตามแนวเส้นขนานกับทางหลวงแผ่นดินหมายเลข๒๑ จดคลองกลาง ฝั่งใต้ เลียบคลองหัวลงวัว ฝั่งใต้ ไปทางทิศตะวันตกเฉียงเหนือจนบรรจบกับเส้นตั้งฉากกับศูนย์กลางคลองส่งน้ำชลประทานตรงจุดที่อยู่ห่างศูนย์กลางคลองส่งน้ำชลประทานบรรจบกับศูนย์กลางทางหลวงท้องถิ่นหมายเลขพช. ๒๐๐๗ (ไปบ้านไร่) ไปทางทิศตะวันออกตามคลองส่งน้ำชลประทาน เป็นระยะ ๑,๐๐๐ เมตรทิศตะวันตกจดเส้นตรงที่เริ่มจากคลองส่งน้ำชลประทาน ไปบรรจบคลองส่งน้ำชลประทานฝั่งใต้ ตรงจุดที่อยู่ห่างจากกึ่งกลางคลองส่งน้ำชลประทานบรรจบกับศูนย์กลางทางหลวงท้องถิ่นหมายเลขพช. ๒๐๐๗ (ไปบ้านไร่) ไปทางทิศตะวันตกตามคลองส่งน้ำชลประทาน เป็นระยะ ๒,๐๐๐ เมตร เป็นเส้นตรงไปบรรจบคลองส่งน้ำชลประทานฝั่งใต้ ตรงจุดที่อยู่ห่างจากคลองส่งน้ำชลประทานบรรจบกับทางหลวงท้องถิ่นหมายเลข พช.๒๐๐๗ (ไปบ้านป่าเลา) ไปทางทิศตะวันตกตามคลองส่งน้ำชลประทาน เป็นระยะ ๕๐๐ เมตร และเป็นเส้นตรงไปทางทิศตะวันออกเฉียงเหนือบรรจบกับจุดเริ่มต้นเว้นแต่พื้นที่บริเวณที่๒บริเวณที่ ๒ หมายความว่า พื้นที่บริเวณดังต่อไปนี้๒.๑ทิศเหนือ เลียบคลองป่าเลา ฝั่งใต้ ตรงจุดที่บรรจบกับถนนสาธารณะ วัดโนนสุวรรณสว่างอารมณ์๒ และเส้นขนานระยะ ๑๐๐ เมตร กับกึ่งกลางคลองส่งน้ำชลประทานทิศตะวันออกจดแนวเขตที่ดินหวงห้ามตามพระราชกฤษฎีกา (สวนรุกขชาติผาเมือง) และเส้นตรงที่ต่อตรงจากบริเวณด้านตะวันตกของสวนรุกขชาติผาเมือง(หนองนารี) ไปทางทิศใต้ทิศใต้จดเส้นขนานระยะ ๒๐๐ เมตร กับกึ่งกลางคลองส่งน้ำชลประทานทิศตะวันตกจดเส้นขนานระยะ ๒๐๐ เมตร กับศูนย์กลางทางหลวงท้องถิ่นหมายเลข พช. ๒๐๐๗ ฟากตะวันตก บรรจบถนนสาธารณะไม่ปรากฏชื่อและเลียบถนนสาธารณะไม่ปรากฏชื่อ ฟากตะวันออก บรรจบจุดเริ่มต้น๒.๒ทิศเหนือ จดทางหลวงท้องถิ่นหมายเลข พช. ๒๐๐๗ (ถนนนารีพัฒนา) ฟากใต้ ตรงจุดที่อยู่ห่างจากถนนเข้าหนองนารีบรรจบกับทางหลวงท้องถิ่นหมายเลขพช. ๒๐๐๗ ไปทางทิศตะวันตกตามแนวทางหลวงท้องถิ่นหมายเลข พช. ๒๐๐๗ เป็นระยะ ๑๘๐ เมตรทิศตะวันออกจดถนนโพธิ์ชัยพัฒนา ฟากตะวันตกทิศใต้จดทางหลวงแผ่นดินหมายเลข ๒๐๐๖ ฟากเหนือทิศตะวันตกจดทางหลวงท้องถิ่นหมายเลข พช. ๒๐๐๗ ฟากตะวันออก เลียบคลองส่งน้ำชลประทาน ฝั่งใต้ ไปทางทิศตะวันออกเป็นระยะ ๑,๕๐๐ เมตร และเป็นเส้นตรงไปทางทิศเหนือ บรรจบจุดเริ่มต้น๒.๓ทิศเหนือ จดถนนสาธารณะ โรงพยาบาลเพชรบูรณ์ แนวกำแพงเมืองโบราณทิศตะวันออกจดเส้นขนานระยะ ๑๐๐ เมตร กับศูนย์กลางทางหลวงแผ่นดินหมายเลข ๒๑ และสำนักงานยาสูบจังหวัดเพชรบูรณ์ทิศใต้จดถนนบูรกรรมโกวิท ฟากเหนือทิศตะวันตกจดถนนโพธิ์ชัยพัฒนา ฟากตะวันออกทั้งนี้ไม่รวมถึงแนวกำแพงเมืองโบราณ๒.๔ทิศเหนือ จดเขตโรงเรียนวิทยานุกูลนารี แม่น้ำเก่า ฝั่งตะวันตก สถานีประมงน้ำจืดจังหวัดเพชรบูรณ์ทิศตะวันออกจดเส้นขนานระยะ ๒๐ เมตร กับริมแม่น้ำป่าสัก ฝั่งตะวันตก ถนนสนามชัย ฟากเหนือ และฟากตะวันตกสนามเด็กเล่นเทศบาลเมืองเพชรบูรณ์ทิศใต้จดเขตที่ดินราชพัสดุ (แนวเขตหวงห้ามตามพระราชกฤษฎีกา)ทิศตะวันตกจดซอยเพชรเจริญ ฟากตะวันออก สำนักงานสาธารณสุขจังหวัดเพชรบูรณ์และเส้นขนานระยะ ๑๐๐เมตร กับศูนย์กลางถนนนิกรบำรุง ฟากตะวันออกบรรจบกับเขตโรงเรียนวิทยานุกูลนารี๒.๕ทิศเหนือ จดเส้นตรงที่ต่อตรงจากแนวเขตที่ราชพัสดุ (แนวเขตหวงห้ามตามพระราชกฤษฎีกา)ระยะ ๖๘๐ เมตร ตามแนวเส้นขนานเขตเทศบาลระยะ ๒๕๐ เมตรทิศตะวันออกจดเส้นตรงที่เชื่อมต่อจากเส้นตรงที่ต่อจากแนวเขตที่ราชพัสดุ (แนวเขตหวงห้ามตามพระราชกฤษฎีกา)ระยะ ๖๘๐ เมตร ไปทางทิศใต้บรรจบศูนย์กลางทางหลวงแผ่นดินหมายเลข ๒๐๑๒ เป็นระยะ ๑,๖๐๐เมตรทิศใต้จดเส้นตั้งฉากกับศูนย์กลางทางหลวงแผ่นดินหมายเลข ๒๐๑๒ ระยะ ๘๐ เมตรทิศตะวันตกจดเส้นขนานระยะ ๒๐ เมตร กับริมฝั่งแม่น้ำป่าสัก ฝั่งตะวันออก แนวกำแพงเมืองโบราณ ระยะขนาน๒๐ เมตร กับริมแม่น้ำป่าสักบรรจบแนวเขตที่ดินหวงห้ามตามพระราชกฤษฎีกา๒.๖ทิศเหนือ จดแนวกำแพงเมือง ฟากใต้ เส้นขนานระยะ ๒๐ เมตร กับริมฝั่งแม่น้ำป่าสัก ฝั่งใต้ทิศตะวันออกจดวัดพระแก้ว เส้นขนานระยะ ๒๐ เมตร กับริมฝั่งแม่น้ำป่าสักและบริเวณเส้นขนานระยะ ๑๐๐เมตร กับกึ่งกลางแม่น้ำป่าสัก ฝั่งตะวันออกทิศใต้จดถนนเพชรเจริญ ฟากตะวันออกทิศตะวันตกเลียบถนนเพชรเจริญ ฟากตะวันออก ไปทางทิศเหนือจดโรงเรียนเทศบาล ๑ (บ้านในเมือง)๒.๗ทิศเหนือ จดทางหลวงแผ่นดินหมายเลข ๒๐๐๖ (ถนนบูรกรรมโกวิท) ฟากใต้ทิศตะวันออกจดเส้นขนานระยะ ๑๐๐ เมตร กับศูนย์กลางทางหลวงแผ่นดินหมายเลข ๒๑ ฟากตะวันตก บรรจบซอยนารายณ์สามัคคีเลียบซอยนารายณ์สามัคคี ฟากใต้ ไปทางทิศตะวันออกเฉียงใต้ เลียบทางหลวงแผ่นดินหมายเลข๒๑ ฟากตะวันตกทิศใต้เลียบคลองกลาง ฝั่งเหนือ ไปทางทิศตะวันตก จนถึงแนวขนานระยะ ๒๐๐ เมตร กับศูนย์กลางทางหลวงแผ่นดินหมายเลข๒๑ ไปทางทิศตะวันออกเฉียงเหนือถึงจุดซึ่งอยู่ห่างจากศูนย์กลางซอยนารายณ์สามัคคีบรรจบกับศูนย์กลางทางหลวงแผ่นดินหมายเลข๒๑ ไปทางทิศใต้ตามแนวทางหลวงแผ่นดินหมายเลข ๒๑ ระยะ ๕๐๐ เมตร เป็นเส้นตรงไปทางทิศตะวันตกเฉียงเหนือบรรจบจุดซึ่งอยู่ตามแนวเส้นตั้งฉากกับศูนย์กลางทางหลวงแผ่นดินหมายเลข ๒๐๐๖ ระยะ ๕๕๐เมตร ตรงจุดที่อยู่ห่างจากทางหลวงแผ่นดินหมายเลข ๒๐๐๖ บรรจบกับถนนโพธิ์ชัยพัฒนาไปทางทิศตะวันออกตามแนวทางหลวงแผ่นดินหมายเลข๒๐๐๖ ระยะ ๘๐๐ เมตร เป็นเส้นตรงไปทางทิศเหนือบรรจบคลองส่งน้ำชลประทาน ฝั่งเหนือ เลียบคลองส่งน้ำชลประทานฝั่งเหนือ ไปทางทิศตะวันตก บรรจบถนนสาธารณะทิศตะวันตกเลียบทางหลวงท้องถิ่นหมายเลข พช. ๒๐๑๒ ฟากตะวันออก ไปทางทิศเหนือบรรจบจุดเริ่มต้น๒.๘ทิศเหนือ จดถนนสันคูเมือง ฟากใต้ ถนนเพชรเจริญ ฟากใต้ทิศตะวันออกจดถนนเพชรเจริญ ฟากตะวันตก ซอยเพชรพัฒนา ฟากเหนือ ถนนเพชรพัฒนา ฟากตะวันตกทิศใต้จดถนนเทพาพัฒนา ฟากเหนือทิศตะวันตกจดถนนพระพุทธบาท ฟากตะวันออกทั้งนี้ไม่รวมถึงวัดเพชรวราราม โรงเรียนบ้านไทรงาม วัดภูเขาดิน๒.๙ทิศเหนือ จดซอยพระพุทธบาท ๓ ฟากใต้ทิศตะวันออกจดถนนพระพุทธบาท ฟากตะวันตกทิศใต้จดคลองหัวลงวัว ฝั่งเหนือทิศตะวันตกจดทางหลวงแผ่นดินหมายเลข ๒๑ ฟากตะวันออก๒.๑๐ทิศเหนือ จดถนนเทพาพัฒนา ฟากใต้ทิศตะวันออกจดซอยเทพาพัฒนา ฟากตะวันตก เส้นขนานระยะ ๓๐๐ เมตร กับศูนย์กลางถนนเทพาพัฒนา ฟากใต้และเส้นตรงที่ต่อกับเส้นขนานระยะ ๓๐๐ เมตร กับศูนย์กลางถนนเทพาพัฒนาไปทางด้านใต้เป็นระยะ๔๕๐ เมตร โดยมีแนวขนานระยะ ๑,๒๐๐ เมตร กับถนนพระพุทธบาททิศใต้จดเส้นขนานระยะ ๗๕๐ เมตร กับศูนย์กลางถนนเทพาพัฒนาไปทางทิศตะวันตกเฉียงเหนือ บรรจบเส้นขนานระยะ๒๐๐ เมตร กับศูนย์กลางถนนพระพุทธบาททิศตะวันตกจดถนนพระพุทธบาท ฟากตะวันออกทั้งนี้ไม่รวมถึงสถานที่ราชการ สถาบันการศึกษา และศาสนสถานทั้งนี้ตามแผนที่ท้ายกฎกระทรวงนี้ข้อ๒ ให้กำหนดพื้นที่บางส่วนในท้องที่ตำบลป่าเลาตำบลสะเดียง ตำบลนาป่า และตำบลในเมือง อำเภอเมืองเพชรบูรณ์ จังหวัดเพชรบูรณ์ ภายในบริเวณแนวเขตตามแผนที่ท้ายกฎกระทรวงนี้เป็นบริเวณห้ามก่อสร้างอาคารชนิดและประเภทดังต่อไปนี้(๑)ภายในบริเวณที่ ๑ ห้ามบุคคลใดก่อสร้างอาคารพาณิชยกรรมประเภทค้าปลีกค้าส่งที่มีพื้นที่ใช้สอยอาคารรวมกันเพื่อประกอบกิจการในอาคารหลังเดียวกันหรือหลายหลังตั้งแต่๓๐๐ ตารางเมตรขึ้นไป(๒)ภายในบริเวณที่ ๒ ห้ามบุคคลใดก่อสร้างอาคาร ดังต่อไปนี้(ก)อาคารพาณิชยกรรมประเภทค้าปลีกค้าส่งที่มีพื้นที่ใช้สอยอาคารรวมกันเพื่อประกอบกิจการในอาคารหลังเดียวกันหรือหลายหลังเกิน๘๐๐ ตารางเมตร(ข)อาคารพาณิชยกรรมประเภทค้าปลีกค้าส่งที่มีพื้นที่ใช้สอยอาคารรวมกันเพื่อประกอบกิจการในอาคารหลังเดียวกันหรือหลายหลังตั้งแต่๓๐๐ ตารางเมตร แต่ไม่เกิน ๘๐๐ ตารางเมตร เว้นแต่อาคารพาณิชยกรรมประเภทค้าปลีกค้าส่งนั้นเป็นไปตามข้อกำหนดดังต่อไปนี้๑.ที่ดินแปลงที่ตั้งอาคารจะต้องอยู่ติดถนนสาธารณะที่มีช่องทางจราจรไม่น้อยกว่า ๔ ช่องทางหรือมีขนาดเขตทางไม่น้อยกว่า ๒๐ เมตร และจะต้องบรรจบกับถนนสาธารณะที่มีขนาดเขตทางที่เท่ากันหรือมากกว่า๒.แนวศูนย์กลางปากทางเข้าออกของรถยนต์ต้องอยู่ห่างจากทางร่วมทางแยกที่เป็นทางบรรจบกันของถนนสาธารณะที่มีขนาดทางตั้งแต่๑๔ เมตรขึ้นไป ไม่น้อยกว่า ๑๐๐ เมตร๓.มีที่ว่างไม่น้อยกว่า ๗๐ ใน ๑๐๐ ส่วนของพื้นที่ดินที่ใช้เป็นที่ตั้งอาคาร๔.มีค่าสูงสุดของอัตราส่วนพื้นที่อาคารรวมกันทุกชั้นของอาคารทุกหลังต่อพื้นที่ที่ใช้เป็นที่ตั้งอาคารไม่เกิน๑.๕ ต่อ ๑๕.มีอัตราส่วนของพื้นที่ว่างที่จัดให้เป็นสวน หรือบริเวณปลูกต้นไม้ หรือการนันทนาการต่อพื้นที่ของแปลงที่ดินที่ใช้เป็นที่ตั้งอาคารไม่น้อยกว่าร้อยละ ๔๐ ๖.มีที่ว่างด้านหน้าของอาคาร ห่างจากเขตทางของถนนสาธารณะไม่น้อยกว่า ๕๐ เมตร โดยวัดระยะจากขอบนอกสุดของอาคารถึงริมเขตทางด้านที่ติดกับแปลงที่ดินที่ใช้เป็นที่ตั้งอาคาร๗.มีที่ว่างด้านข้างและด้านหลังของอาคาร ห่างจากเขตที่ดินของผู้อื่นหรือเขตทางของถนนสาธารณะไม่น้อยกว่า๑๕ เมตร โดยวัดระยะจากขอบนอกสุดของอาคารถึงเขตที่ดินของผู้อื่นหรือริมเขตทางด้านที่ติดกับแปลงที่ดินที่ใช้เป็นที่ตั้งอาคาร๘.อาคารที่มีความสูงเกิน ๑๐ เมตร ต้องมีระยะห่างจากแนวเขตที่ดินซึ่งเป็นที่ตั้งอาคารศูนย์ราชการหลักของจังหวัดหรืออำเภอศาสนสถาน โบราณสถาน หรือสถานศึกษา ไม่น้อยกว่า ๕๐๐ เมตร โดยวัดระยะจากขอบนอกสุดของอาคารที่ขออนุญาตถึงแนวเขตที่ดินของสถานที่ดังกล่าว๙.มีที่จอดรถยนต์ไม่น้อยกว่า ๑ คัน ต่อพื้นที่อาคาร ๔๐ ตารางเมตร เศษของ ๔๐ ตารางเมตรให้คิดเป็น ๔๐ ตารางเมตร๑๐.ที่พักมูลฝอย ต้องมีระยะห่างจากเขตที่ดินของผู้อื่นหรือถนนสาธารณะไม่น้อยกว่า ๑๐ เมตรและต้องมีระยะห่างจากสถานที่ประกอบอาหารและสถานที่เก็บอาหารไม่น้อยกว่า ๔ เมตร แต่ถ้าที่พักมูลฝอยมีขนาดความจุเกิน๓ ลูกบาศก์เมตร ต้องมีระยะห่างจากสถานที่ดังกล่าวไม่น้อยกว่า ๑๐ เมตร และสามารถขนย้ายมูลฝอยได้โดยสะดวกข้อ๓ ภายในบริเวณพื้นที่ที่กำหนดตามข้อ ๒ห้ามบุคคลใดดัดแปลง หรือเปลี่ยนการใช้อาคารใด ๆ ให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ๒ข้อ๔ อาคารที่มีอยู่แล้วในบริเวณพื้นที่ที่กำหนดตามข้อ๒ ก่อนหรือในวันที่กฎกระทรวงนี้ใช้บังคับ ให้ได้รับยกเว้นไม่ต้องปฏิบัติตามกฎกระทรวงนี้แต่ห้ามดัดแปลงหรือเปลี่ยนการใช้อาคารดังกล่าวให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ๒ข้อ๕ อาคารที่ได้รับใบอนุญาตหรือใบรับแจ้งการก่อสร้างดัดแปลง หรือเปลี่ยนการใช้ตามกฎหมายว่าด้วยการควบคุมอาคาร หรือที่ได้รับอนุญาตตามกฎหมายเฉพาะว่าด้วยกิจการนั้นก่อนวันที่กฎกระทรวงนี้ใช้บังคับและยังก่อสร้าง ดัดแปลง หรือเปลี่ยนการใช้ไม่แล้วเสร็จ ให้ได้รับการยกเว้นไม่ต้องปฏิบัติตามกฎกระทรวงนี้แต่จะขอเปลี่ยนแปลงการอนุญาตหรือการแจ้งให้เป็นการขัดต่อกฎกระทรวงนี้ไม่ได้ให้ไว้ ณวันที่ ๑ กันยายน พ.ศ. ๒๕๔๗โภคิน พลกุลรัฐมนตรีว่าการกระทรวงมหาดไทย[เอกสารแนบท้าย]๑.แผนที่ท้ายกฎกระทรวงกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในพื้นที่บางส่วนในท้องที่ตำบลป่าเลา ตำบลสะเดียง และตำบลนาป่า และตำบลในเมือง อำเภอเมืองเพชรบูรณ์จังหวัดเพชรบูรณ์ พ.ศ. ๒๕๔๗(ดูข้อมูลจากภาพกฎหมาย)หมายเหตุ:- เหตุผลในการประกาศใช้กฎกระทรวงฉบับนี้ คือ เนื่องจากได้มีประกาศกระทรวงมหาดไทยเรื่อง กำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในพื้นที่บางส่วนในท้องที่ตำบลป่าเลา ตำบลสะเดียง ตำบลนาป่า และตำบลในเมือง อำเภอเมืองเพชรบูรณ์จังหวัดเพชรบูรณ์ ลงวันที่ ๒ กันยายน ๒๕๔๖ ซึ่งมีผลใช้บังคับตั้งแต่วันที่ ๕ กันยายน๒๕๔๖ เป็นต้นมา แต่มาตรา ๑๓ วรรคสอง แห่งพระราชบัญญัติควบคุมอาคาร พ.ศ. ๒๕๒๒ บัญญัติว่าถ้าไม่มีการออกกฎกระทรวงหรือข้อบัญญัติท้องถิ่นภายในหนึ่งปีนับแต่วันที่ประกาศนั้นมีผลใช้บังคับให้ประกาศดังกล่าวเป็นอันยกเลิก และโดยที่สมควรห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในบริเวณดังกล่าวต่อไปเพื่อประโยชน์ในด้านการรักษาคุณภาพสิ่งแวดล้อม การผังเมือง และการอำนวยความสะดวกแก่การจราจร จึงจำเป็นต้องออกกฎกระทรวงนี้วัชศักดิ์/พิมพ์๒๓ พฤษภาคม ๒๕๔๙ปาจรีย์/เชิงชาย/ผู้จัดทำ๖ มิถุนายน ๒๕๔๙ศรินรัตน์/ปรับปรุง๕ ตุลาคม ๒๕๖๓อรญา/ตรวจ๗ ตุลาคม ๒๕๖๓[๑] ราชกิจจานุเบกษาเล่ม ๑๒๑/ตอนพิเศษ ๕๑ ก/หน้า ๔๑ (เล่มที่ ๓)/๓ กันยายน ๒๕๔๗